[pic] | EVROPSKA KOMISIJA |

Bruselj, 20.10.2010

COM(2010) 601 konč.

PISNI PREDLOG SPREMEMBE št. 3 K PREDLOGU SPLOŠNEGA PRORAČUNA ZA LETO 2011

IZKAZ PRIHODKOV IN ODHODKOV PO ODDELKIHOddelek III – Komisija

PISNI PREDLOG SPREMEMBE št. 3K PREDLOGU SPLOŠNEGA PRORAČUNA ZA LETO 2011

IZKAZ PRIHODKOV IN ODHODKOV PO ODDELKIHOddelek III – Komisija

Ob upoštevanju:

- Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

- predloga splošnega proračuna Evropske unije za proračunsko leto 2011, ki ga je Komisija predložila 15. junija 2010,

- pisnega predloga spremembe št. 1/2011[2],

- pisnega predloga spremembe št. 2/2011[3],

Evropska komisija iz razlogov, navedenih v obrazložitvenem memorandumu, proračunskemu organu predloži pisni predlog spremembe št. 3 k predlogu proračuna za leto 2011.

SPREMEMBE IZKAZA PRIHODKOV IN ODHODKOV PO ODDELKIH

Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-en.htm ). Temu dokumentu je za ponazoritev priložena angleška različica sprememb izkaza po oddelkih v proračunskem formatu.

KAZALO

1. Uvod 5

2. Ohranjanje in upravljanje naravnih virov 5

2.1 Uvod 5

2.2 Zbirna razpredelnica 6

2.3 Odhodki Evropskega kmetijskega jamstvenega sklada (odhodki, povezani s trgom, in neposredna plačila) 6

2.3.1 Splošen pregled 6

2.3.2 Podrobne pripombe 6

2.4 Mednarodni ribolovni sporazumi 9

2.5 Spremembe nomenklature in proračunskih opomb 9

3. Evropski načrt za oživitev gospodarstva 10

4. Zbirna razpredelnica po razdelkih finančnega okvira 11

1. Uvod

Pisni predlog spremembe št. 3 (PPS 3) k predlogu proračuna za leto 2011 (PP 2011) zajema naslednje:

- posodobitev ocenjenih potreb glede kmetijskih odhodkov, razčlenjeno po proračunskih vrsticah. PPS poleg spremenljivih tržnih dejavnikov vključuje tudi zakonodajne odločitve, sprejete v kmetijskem sektorju po pripravi PP 2011, popravljene ocene potreb po nekaterih neposrednih plačilih, pa tudi vse predloge, ki bodo predvidoma imeli vpliv v prihajajočem proračunskem letu. Odobritve za prevzem obveznosti in odobritve plačil so se zmanjšale za 346 milijonov EUR;

- podatke o razvoju na področju mednarodnih sporazumov o ribolovu, kjer so se odobritve za prevzem obveznosti zmanjšale za 1 milijon EUR;

- uvedbo nove proračunske postavke 32 04 14 04 – Energetski projekti za podporo oživitvi gospodarstva – Energetska učinkovitost in pobude na področju obnovljivih virov energije.

2. Ohranjanje in upravljanje naravnih virov

2.1 UVOD

Pisni predlog spremembe št. 3 se pošlje proračunskemu organu v skladu s členom 314 Lizbonske pogodbe, ki določa: „Komisija lahko spremeni predlog proračuna med postopkom do sklica Spravnega odbora iz odstavka 5“.

PPS tako kot sam PP temelji na potrebah Skupnosti kot celote. Poudariti je treba, da je treba te odobritve razumeti kot napovedi in ne kot ciljne odhodke. Dejanski odhodki bodo odvisni zlasti od dejanskih tržnih razmer, dejanskega menjalnega tečaja med eurom in dolarjem ter poteka plačil držav članic. V skladu s pravno podlago se kakršen koli znesek, ki ga mora država članica plačati v skladu s predpisi, povrne v celoti – v okviru omejitev iz finančnega okvira.

Zaradi jasnosti in preglednosti so posodobljene nekatere proračunske opombe.

V skladu s PPS 3 so skupne odobritve za razdelek 2 ocenjene na 59 139 milijona EUR, tako da ostane do ustrezne zgornje meje finančnega okvira razlika v višini 1 199 milijonov EUR v odobritvah za prevzem obveznosti.

Odobritve za prevzem obveznosti za kmetijske odhodke (vključno z odhodki na področju veterine in ribištva, financiranimi v okviru EKJS) znašajo 43 401 milijon EUR, kar v primerjavi s PP 2011 pomeni zmanjšanje za 346 milijonov EUR, v glavnem zaradi večjih namenskih prejemkov v letu 2010 od pričakovanih in ugodnih pogojev na kmetijskih trgih. Odobritve plačil za EKJS so se zmanjšale za enak znesek in skupaj znašajo 43 311 milijonov EUR.

Kar zadeva mednarodne sporazume o ribolovu PPS predlaga manjšo prilagoditev odobritev za prevzem obveznosti v višini 1 milijon EUR.

2.2 Zbirna razpredelnica

PP 2011 | PPS3/2011 | Razlika |

v mio EUR | (a) | (b) | (c)=(b)–(a) |

OPO | OP | OPO | OP | OPO | OP |

Zgornja meja finančnega okvira | 60 338 | 60 338 | 0 |

razlika do zgornje meje | 851,8 | 1 199,0 | +347,2 |

Razdelek 2 – odobritve skupaj | 59 486,2 | 58 135,7 | 59 139,0 | 57 789,5 | –347,2 | –346,2 |

od tega: |

Kmetijski odhodki (odhodki, povezani s trgom, in neposredna plačila)[4] | 43 747,4 | 43 656,8 | 43 401,2 | 43 310,6 | –346,2 | –346,2 |

Mednarodno ribištvo in pomorsko pravo | 154,8 | 159,4 | 153,8 | 159,4 | –1,0 | 0,0 |

2.3 Odhodki Evropskega kmetijskega jamstvenega sklada (odhodki, povezani s trgom, in neposredna plačila)

2.3.1 Splošen pregled

Namen PPS 3 je zagotoviti, da kmetijski proračun temelji na najnovejših gospodarskih podatkih in zakonodajnem okviru. Komisija ima do septembra na razpolago prve napovedi ravni proizvodnje (letina) za leto 2010, kar je podlaga za kakršno koli zanesljivo oceno proračunskih potreb za leto 2011.

Tako kot v preteklosti je Komisija skrbno pregledala vse svoje ocene kmetijskih odhodkov za vsako proračunsko vrstico posebej. PPS 3 upošteva tržne dejavnike in vključuje tudi vse zakonodajne odločitve, sprejete v kmetijskem sektorju po pripravi PP, pa tudi vse predloge Komisije.

Odobritve EKJS so se zmanjšale za 346 milijonov EUR. Razlog za to so predvsem nižje potrebe v okviru poglavja 05 02 Intervencije na kmetijskih trgih (– 136 milijonov EUR) in spremembe namenskih prejemkov EKJS, ki so na voljo v letu 2011. Prvič, dodatni namenski prejemki iz leta 2010 v višini 210 milijonov EUR se bodo iz leta 2010 prenesli v leto 2011. Drugič, Komisija pričakuje, da se bodo namenski prejemki, ustvarjeni v letu 2011 nekoliko povečali (+19 milijonov EUR ), tako da bo skupno povečanje razpoložljivih namenskih prejemkov znašalo 229 milijonov EUR.

Zato skupne odobritve za prevzem obveznosti, ki so bile zahtevane za kmetijske odhodke, financirane iz EKJS, znašajo 43 401 milijon EUR, kar je manj kot v PP 2011 (–346 milijonov EUR), tako da razlika do dodatne zgornje meje EKJS znaša 1 065 milijonov EUR. Nova razlika za razdelek 2 znaša skupaj 1 199 milijonov EUR.

2.3.2 Podrobne pripombe

05 02 Intervencije na kmetijskih trgih ( odobritve: 365 milijonov EUR )

potrebe v predlogu proračuna: 3 591 milijonov EUR

odobritve, zahtevane v predlogu proračuna: 3 491 milijonov EUR

ocenjeni namenski prejemki, na voljo v letu 2011 v predlogu proračuna: 100 milijonov EUR

potrebe po pisnem predlogu spremembe: 3 455 milijonov EUR

odobritve, zahtevane po pisnem predlogu spremembe: 3 155 milijonov EUR

ocenjeni namenski prejemki, na voljo v letu 2011 po pisnem predlogu spremembe: 300 milijonov EUR

Hipoteze, na katerih temelji PPS 3 za večino kmetijskih trgov, potrjujejo predvsem oceno iz PP 2011 z na splošno ugodnimi napovedmi za večino kmetijskih trgov. Predlagane spremembe iz PPS 3 so večinoma tehnične narave, odražajo pa tudi boljši tržni položaj za dva ključna sektorja: žita ter mleko in mlečne izdelke. Za žita je PP 2011 predvideval višje odhodke za tržne intervencije, iz PPS 3 pa je razvidno rahlo zmanjšanje, saj boljše tržne napovedi omogočajo hitrejše zmanjševanje javnih zalog, kot se je prvotno pričakovalo. Pozitiven razvoj trga mleka in mlečnih izdelkov v času predloga Komisije za ta sektor v okviru PP 2011 je še vedno prisoten, trenutne tržne razmere pa nakazujejo na manjše intervencijske zaloge, kar vodi k zmanjšanju števila zahtevanih odobritev. Skupne potrebe za intervencije na kmetijskih trgih so za 136 milijonov EUR manjše v primerjavi s PP. Poleg tega se ocenjuje, da bo za poglavje 05 02 na voljo 200 milijonov EUR dodatnih namenskih prejemkov. Najpomembnejše spremembe so na kratko opisane v nadaljevanju. Na koncu tega poglavja je na voljo razpredelnica s celotnim sklopom sprememb (na ravni členov).

Kar zadeva žita , naj bi se po rekordni letini v letih 2008/2009 in relativno visoki proizvodnji v letih 2009/2010 proizvodnja v EU v letih 2010/2011 spet zmanjšala na povprečno raven. Najnovejše tržne napovedi predvidevajo nadaljnje višanje cen na domačem trgu, pa tudi na svetovnih trgih. PPS 3 predlaga za intervencijo zmanjšanje za 108 milijonov EUR v primerjavi s PP 2011, kar kaže na pozitivnejši razvoj javnih zalog v EU. Skoraj vse javne zaloge naj bi prevzeli prosti trgi ali sheme za pomoč najbolj ogroženim osebam.

Pri sadju in zelenjavi so se po posodobljeni oceni dejanskega prevzema ukrepa v korist organizacij proizvajalcev in razmer glede neporavnanih plačil za prejšnje ukrepe potrebe nekoliko zmanjšale (–24,2 milijona EUR), predlagane odobritve pa so občutno manjše kot v PP 2011. Predlaga se, da se proračunske odobritve za operativne sklade za organizacije proizvajalcev (proračunska postavka 05 02 08 03) zmanjšajo za 226 milijonov EUR, od česar 200 milijonov EUR odraža posodobljene ocene za prihodke, dodeljene navedeni postavki.

Glede na najnovejše podatke o proizvodnji se predlaga povečanje odobritev za posušeno krmo (proračunska postavka 05 02 11 01) za +7 milijonov EUR.

Za mleko in mlečne izdelke so ocene iz PP 2011 že predvidele nadaljevanje pozitivnega razvoja trga, ki se je začel v zadnjih mesecih leta 2009. Razvoj leta 2010 do sedaj potrjuje to pozitivno oceno, tako da v primerjavi s PP 2011 ni večje spremembe. Kljub temu je iz posodobljene napovedi mogoče sklepati na večje zmanjšanje javnih zalog masla in posnetega mleka v prahu, kot se je sprva pričakovalo. Predlaga se, da se odobritve za intervencije za posneto mleko v prahu (proračunska postavka 05 02 12 02) in za maslo/smetano (proračunska postavka 05 02 12 04) v primerjavi s PP 2011 zmanjšajo za 11 milijonov EUR oziroma 3 milijone EUR.

Predlaga se, da se odobritve za sektor govejega in telečjega mesa povečajo za 11 milijonov EUR. Glavni razlog so večji odhodki, povezani z izvoznimi nadomestili za meso (+8 milijonov EUR) in žive živali (+2 milijona EUR) na podlagi najnovejših podatkov o izdanih izvoznih dovoljenjih. Poleg tega je nastala manjša dodatna potreba (+1 milijon EUR) za poravnavo neporavnanih plačil, povezanih z izrednimi ukrepi za podporo trga (stari ukrepi v zvezi z BSE).

Za člen 05 02 15 ( Prašičje meso, jajca in perutninsko meso, čebelarski in drugi živalski izdelki ) PPS predlaga zmanjšanje odobritev za 7 milijonov EUR v primerjavi s PP 2011. To zmanjšanje je posledica dodatnih potreb za čebelarstvo (+8 milijonov EUR), kot je nedavno odločila Komisija, izvoznih nadomestil za prašičje meso (+3 milijoni EUR) v povezavi z neporavnanimi plačili za potrdila, ki so bila že izdana, ter izvoznih nadomestil za jajca (+1 milijon EUR) na podlagi posodobljenih tržnih napovedi. Vendar je mogoče glede na zadnje podatke o trgu predvideti zmanjšanje odobritev za izvozna nadomestila za perutnino (–19 milijonov EUR).

05 03 Neposredne pomoči ( odobritve: +19 milijonov EUR )

potrebe v predlogu proračuna: 40 499 milijonov EUR

odobritve, zahtevane v predlogu proračuna: 39 911 milijonov EUR

ocenjeni namenski prejemki, na voljo v letu 2011 v predlogu proračuna: 588 milijonov EUR

potrebe po pisnem predlogu spremembe: 40 518 milijonov EUR

odobritve, zahtevane po pisnem predlogu spremembe: 39 901 milijon EUR

ocenjeni namenski prejemki, na voljo v letu 2011 po pisnem predlogu spremembe: 617 milijonov EUR

Proračunske odobritve za to poglavje so popravljene navzgor za 19 milijonov EUR. Ta sprememba je predvsem posledica popravljene ocene glede potreb za shemo enotnega plačila v Španiji. Večina ostalih sprememb izhaja iz prerazporeditev med vrsticami znotraj poglavja in so povezane s posebnimi ukrepi podpore ter nimajo učinka na skupno vsoto.

Spremembe na ravni členov

Šifra | Postavka | PP | PPS | razlika | Opombe |

(v milijonih EUR) | (v milijonih EUR) | (v milijonih EUR) |

Intervencije na kmetijskih trgih |

05 02 01 | Žita | 126,1 | 18,1 | –108,0 | Manjše potrebe za intervencije po posodobljenih tržnih napovedih, kar pomeni manjše intervencijske zaloge. |

05 02 08 | Sadje in zelenjava | Manjše potrebe na podlagi analize dejanskih potreb za operativne sklade za organizacije proizvajalcev (–26 milijonov EUR), malce večji odhodki za neporavnane obveznosti (+1,8 milijona EUR) in večji prejemki za proračunsko postavko 05 02 08 03 Operativni skladi za organizacije potrošnikov (+200 milijonov EUR). |

--- Odobritve | 915,3 | 691,1 | –224,2 |

--- Potrebe | 1 015,3 | 991,1 | –24,2 |

05 02 09 | Proizvodi sektorja za pridelavo grozdja | 1 145,7 | 1 143,7 | –2,0 | Majhno zmanjšanje potreb po posodobljenih podatkih o skladiščenju alkohola. |

05 02 11 | Drugi rastlinski proizvodi/ukrepi | 380,9 | 388,9 | +8,0 | Dodatne potrebe v zvezi s posušeno krmo (+7 milijonov EUR) na podlagi najnovejših podatkov o proizvodnji in za ukrepe POSEI (+1 milijon EUR) po pregledu dela tržnih ukrepov in dela neposrednih pomoči. |

05 02 12 | Mleko in mlečni izdelki | 104,0 | 90,0 | –14,0 | Manjše potrebe za intervencijo za maslo (–3 milijoni EUR) in posneto mleko v prahu (–11 milijonov EUR) po posodobljenih tržnih napovedih, kar pomeni manjše intervencijske zaloge. |

05 02 13 | Goveje in telečje meso | 24,1 | 35,1 | +11,0 | Večje potrebe za izvozna nadomestila za goveje in telečje meso (+8 milijonov EUR) in žive živali (+2 milijona EUR) na podlagi najnovejših podatkov o izdanih izvoznih dovoljenjih ter majhno povečanje za neporavnane obveznosti v zvezi z izrednimi ukrepi podpore (+1 milijon EUR). |

05 02 15 | Prašičje meso, jajca in perutninsko meso ter čebelarski in drugi živalski izdelki | 124,0 | 117,0 | –7,0 | Večje potrebe za ukrepe v korist čebelarstva (+8 milijonov EUR), neporavnana plačila za izvozna nadomestila za prašičje meso (+3 milijoni EUR) in izvozna nadomestila za jajca (+1 milijon EUR); manjše potrebe za izvozna nadomestila za perutnino (–19 milijonov EUR). |

Neposredne pomoči |

05 03 01 | Ločene neposredne pomoči | Za shemo enotnega plačila so se potrebe spremenile za –3 milijone EUR zaradi zmanjšanja za Združeno kraljestvo (prerazporeditev v člen 05 03 02 36 – posebne vrste kmetovanja) in povečanja za Španijo (sprememba hipoteze o premajhni porabi). Shema enotnega plačila na površino se zmanjša za –31 milijonov EUR zaradi prerazporeditve v zvezi z Madžarsko (v člen 05 03 01 05 – posebna podpora (člen 68) in Slovaško (v člen 05 03 01 03 – plačilo za sladkor). Poleg tega se namenski prejemki za shemo enotnega plačila spremenijo za 29 milijonov EUR. |

--- Odobritve | 36 489,0 | 36 454,0 | –35,0 |

--- Potrebe | 37 077,0 | 37 071,0 | –6,0 |

05 03 02 | Druge neposredne pomoči | 3 422,0 | 3 447,0 | +25,0 | Manjše spremembe, ki vodijo k povečanjem in zmanjšanjem, so posledica: – prerazporeditev med vrsticami: 05 03 02 36 (posebne vrste kmetovanja) in 05 03 02 44 (posebna podpora – člen 68), – spremembe hipoteze o premajhni porabi: 05 03 02 05 (semena), 05 03 02 39 (dodatna sredstva za sladkor), 05 03 02 43 (plačilo za jagodičje), – vrstice za POSEI (05 03 02 – 50 in 05 03 02 52) se spremenijo, da se upoštevajo novi podatki iz načrtov, ki so jih predložile države članice. |

2.4 Mednarodni ribolovni sporazumi

Komisija je proučila najnovejše podatke v zvezi z ribolovnimi sporazumi in predlaga zmanjšanje odobritev za prevzem obveznosti za proračunski člen 11 03 01 za 1 milijon EUR (popravljene ocene za dodatne ulove).

2.5 Spremembe nomenklature in proračunskih opomb

Proračunske opombe so bile posodobljene za naslednja poglavja, člene in postavke (pojasnila v oklepajih):

Poglavje 05 02 – Intervencije na kmetijskih trgih (zneski za namenske prejemke)

Člen 05 02 16 01 – Sklad za prestrukturiranje sladkorne industrije (zneski za namenske prejemke)

Poglavje 05 03 – Neposredne pomoči (zneski za namenske prejemke)

Postavka 6 7 0 1 – Potrditev obračunov EKJS – Namenski prejemki (zneski za namenske prejemke)

Postavka 6 7 0 2 – Nepravilnosti v zvezi z EKJS – Namenski prejemki (zneski za namenske prejemke)

Postavka 6 7 0 3 – Dodatna dajatev od proizvajalcev mleka – Namenski prejemki (zneski za namenske prejemke)

Postavka 6 8 0 1 – Začasni zneski za prestrukturiranje – Namenski prejemki (zneski za namenske prejemke)

3. Evropski načrt za oživitev gospodarstva

Komisija je maja 2010 predlagala spremembo Uredbe (ES) št. 663/2009, da bi se nedodeljena sredstva iz poglavja II Uredbe o evropskem načrtu za oživitev gospodarstva uporabila za vzpostavitev posebnega finančnega instrumenta v podporo energetski učinkovitosti in pobudam na področju obnovljivih virov.

Ta finančni instrument bo pripomogel k razvoju unovčljive energetske učinkovitosti in projektov na področju energije iz obnovljivih virov ter pospeševal naložbe v energetsko učinkovitost in obnovljive vire energije, zlasti v mestnih okoljih. Da bi spodbudili veliko število decentraliziranih naložb, bodo upravičenci občinski, lokalni in regionalni javni organi. V skladu z Uredbo o evropskem načrtu za oživitev gospodarstva mora biti instrument omejen na financiranje ukrepov, ki imajo hiter, merljiv in precejšen učinek na oživitev gospodarstva v EU, večjo energetsko varnost in zmanjšanje emisij toplogrednih plinov.

Ta predlog je popolnoma skladen z deklaracijo Komisije iz uvodne izjave 7 Uredbe o evropskem načrtu za oživitev gospodarstva, v kateri Komisija navaja svoj namen, da bo predlagala ukrepe, ki bodo omogočali prerazporeditev nedodeljenih sredstev za financiranje projektov na področju energetske učinkovitosti in energije iz obnovljivih virov.

Predlagano uredbo o spremembi trenutno proučujeta Evropski parlament in Svet.

Komisija zato predlaga uvedbo nove proračunske postavke 32 04 14 04 – Energetski projekti za podporo oživitvi gospodarstva – Energetska učinkovitost in pobude na področju obnovljivih virov energije. Proračunska postavka se uvede pod novim naslovom 32 „Energija“. Uvedba iste proračunske postavke se predlaga tudi v spremembi proračuna 10/2010 pod naslovom 6 „Energija in promet“ kot vrstica 06 04 14 04.

4. Zbirna razpredelnica po razdelkih finančnega okvira

Finančni okvir Razdelek/podrazdelek | Finančni okvir 2011 | Predlog proračuna 2011 + PPS 1–2/2011 | PPS 3/2011 | Predlog proračuna 2011 + PPS 1–3/2011 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |12 987 000 000 | |13 438 076 270 |12 110 938 170 | | |13 438 076 270 |12 110 938 170 | |1b. Kohezija za rast in zaposlovanje |50 987 000 000 | |50 970 093 784 |42 540 796 740 | | |50 970 093 784 |42 540 796 740 | | Skupaj | 63 974 000 000 | |64 408 170 054 |54 651 734 910 | | |64 408 170 054 |54 651 734 910 | | Razlika do zgornje meje[5] | | |65 829 946 | | | |65 829 946 | | | 2. OHRANJANJE IN UPRAVLJANJE NARAVNIH VIROV | | | | | | | | | |Od tega odhodki, povezani s trgom, in neposredna izplačila |47 617 000 000 | |43 747 401 900 |43 656 761 358 | –346 200 000 | –346 200 000 |43 401 201 900 |43 310 561 358 | | Skupaj | 60 338 000 000 | |59 486 248 389 |58 135 685 296 |–347 200 000 |–346 200 000 |59 139 048 389 |57 789 485 296 | | Razlika do zgornje meje | | |851 751 611 | | | |1 198 351 611 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | |3a. Svoboda, varnost in pravica |1 206 000 000 | |1 135 252 740 |853 125 740 | | |1 135 804 740 |853 125 740 | |3b. Državljanstvo |683 000 000 | |667 817 000 |638 979 000 | | |667 817 000 |638 979 000 | | Skupaj | 1 889 000 000 | |1 803 069 740 |1 492 104 740 | | |1 803 621 740 |1 492 104 740 | | Razlika do zgornje meje | | |85 378 260 | | | |85 378 260 | | | 4. EU KOT GLOBALNI AKTER[6] | 8 430 000 000 | | 8 613 529 377 |7 601 763 867 | | | 8 613 529 377 |7 601 763 867 | | Razlika do zgornje meje | | | 70 330 623 | | | | 70 330 623 | | | 5. UPRAVA[7] | 8 334 000 000 | |8 289 835 688 |8 290 890 688 | | |8 289 835 688 |8 290 890 688 | | Razlika do zgornje meje | | | 126 164 312 | | | | 126 164 312 | | | SKUPAJ | 142 965 000 000 |134 280 000 000 |142 601 405 248 |130 172 179 501 |–347 200 000 |–-346 200 000 |142 254 205 248 |129 825 979 501 | | Razlika do zgornje meje | | |1 199 454 752 |4 392 820 499 | | |1 546 654 752 |4 739 020 499 | |

[1] UL L 248, 16.9.2002, str. 1.

[2] SEC (2010) 1064.

[3] SEC (2010) 1199.

[4] Odhodki Evropskega kmetijskega jamstvenega sklada (EKJS), vključno s 30 milijoni EUR v okviru naslova 11 Ribištvo in pomorske zadeve ter 342,9 milijona EUR v okviru naslova 17 Zdravje in varstvo potrošnikov.

[5] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR).

[6] Pri razpoložljivi razliki v razdelku 4 za leto 2011 se ne upoštevajo odobritve, povezane z rezervo za nujno pomoč (253,9 milijona EUR).

[7] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 82 milijonov EUR pri prispevkih osebja za sistem pokojninskega zavarovanja.